Cindawan

Cindawan atau tindawan adolah tumbuhan nan indak mampunyoi klorofil sahinggo basifaik heterotrof. cindawan ko ado nan uniseluler dan multiseluler. Tubuahnyo tadiri dari banang-banang nan disabuik hifa. Hifa dapek mambantuak anyaman bacabang-cabang nan disabuik miselium. Reproduksi cindawan, ado nan jo caro vegetatif ado juo pakai caro generatif. Cindawan manyerap zat organik dari lingkungan malalui hifa dan miseliumnyo untuak mandapekan makanannyo. Sasudah tu, manyimpannyo dalam bantuak glikogen. Cindawan marupoan konsumen, mako karano tu cindawan bagantuang pado substrat nan manyadioan karbohidrat, protein, vitamin, dan sanyawo kimia lainnyo. Kasado zat itu didapek dari lingkungannyo. Sabagai makhluk heterotrof, cindawan dapek basifaik parasit obligat, parasit fakultatif, atau saprofit.

Caro hiduik cindawan nan lainnyo adolah malakuan simbiosis mutualisme. Cindawan nan hiduik basimbiosis, salain menyerap makanan dari organisme lain dapek juo mahasilkan zat tatantu nan baguno bagi simbionnyo. Simbiosis mutualisme cindawan jo tanaman lain dapek diliek pado mikoriza, yaitu cindawan nan hiduik di aka tanaman kacang-kacangan atau pado liken. Cindawan dapek tumubuah di bamacam-macam lingkungan dan baasosiasi jo banyak organisme.Meskipun kabanyakan hiduik di daraik, babarapo cindawan ado nan hiduik di aia dan baasosiasi jo organisme aia. Cindawan nan hiduik di aia biasnyo basifaik parasit atau saprofit, dan kabanyakan dari kelas Oomycetes. Cindawan dibedaan manjadi 4 divisio, yaitunyo Zygomycota, Ascomycota, Basidiomycota, dan Deuteromycota. Babarapo cindawan dari genus Psilocybe terkenal dapek mangakibaikan halusinasi dan kini ko indak buliah di kambangbiakan di Indonesia.

 Macam-macamnyo 

 Khamir
 Cindawan ulat
 Cindawan Bulan
 Cindawan Kikik
 Cindawan talingo baruak
 Boletus sp (Boletaceae)
 Suillus bovinus (Boletaceae)
 Cindawan Telok Pipit
 Chantharellus cibarius (Chantharellaceae)
 Cindawan Karang
 Clavariadelphus truncatus (Clavariaceae)
 Dacrymyces deliquescens (Dacrymycetaceae)
 Exidia galandulosa (Exiidiaceae)
 Cindawan otak
 Helvella monochella (Helvellaceae)
 Hydnum repandum (Hydnaceae)
 Hygrophorus hypotejus (Hygrophoraceae)
 Cindawan Taoun
 Hygrocybe punicea (Hygrophoraceae)
 Lepiota procera (Lepiotaceae)
 Cindawan Terompet /cindawan Sarang Burung
 Polyporus giganteus (Polyporaceae)
 Pycnoporus cinnabarinus (Polyporaceae)
 Lactarius pyrogalus (Russulaceae)
 Russula sp (Russulaceae)
 Russula nygricans (Russulaceae)
 Hypoloma capnoides (Strophariaceae)
 Theleophora terestris (Theleophoraceae)
 Cindawan cabe
 Cindawan awan
 Cindawan Kelapa
 Collybia sp (Tricholomataceae)
Cindawan tiuang
 Cindawan akar

 Rujuakan 

Kategori:Tumbuahan